Lögum um jafna stöðu og jafnan rétt kvenna og karla nr. 96 / 2008 Skólastjórnendur Hólabrekkuskóla bera ábyrgð á jafnréttismálum skólans . Þeir gera jafnréttisáætlun , skipa jafnréttisteymi og sjá um framkvæmd , eftirfylgni og endurskoðun jafnréttisáætlunar . Jafnréttisáætlunin nær til kynjajafnréttis meðal starfsfólks og nemenda Hólabrekkuskóla . Hún byggist á ákvæði í lögum um jafna stöðu og jafnan rétt kvenna og karla , 10 / 2008 . Markmið áætlunarinnar er að gæta jafnréttis á milli kynja í skólastarfinu . Í lögum um grunnskóla og í aðalnámskrá grunnskóla er víða fjallað um jafnrétti kynjanna og mannréttindi . Þar er áherslan á að bæði kynin hafi jafnan rétt til náms , þátttöku í samfélaginu , fjölskyldu - og atvinnulífi . Markmið námsins og kennslunnar og starfshættir skólans skuli vera þannig að komið sé í veg fyrir mismunun m.a. vegna uppruna , kyns , kynhneigðar , búsetu , stéttar og trúarbragða . Í aðalnámskránni er lögð áhersla á að allir fái að þroskast á eigin forsendum , geti ræktað hæfileika sína og lifað ábyrgu lífi í frjálsu samfélagi í anda skilnings , friðar , umburðarlyndis , víðsýnis og jafnréttis . Jafnréttismenntun felur í sér gagnrýna skoðun á viðteknum hugmyndum í samfélaginu og stofnunum þess í þeim tilgangi að kenna nemendum að greina þær aðstæður sem leiða til mismununar og forréttinda . Einkunnarorð Hólabrekkuskóla eru virðing , gleði og umhyggja og eru þau í hávegum höfð í öllu skólastarfinu , bæði hjá nemendum og starfsfólki . Konur og karlar eiga að hafa sömu kjör og réttindi , en samkvæmt jafnræðisreglu stjórnarskrárinnar eiga allir að vera jafnir fyrir lögum og njóta sömu mannréttinda . Skólinn hefur gert móttökuáætlun fyrir nýbúa og nýnema , eineltisáætlun sem tekur á eineltismálum og öðrum ofbeldismálum innan skólans , áfallaáætlun sem er virkjuð þegar nemendur eða starfsmenn hafa látist og jafnréttisáætlun sem er ætlað að gæta jafnréttis nemenda og starfsfólks skólans . Í orðinu jafnrétti felst réttlæti , þar sem allir sitja við sama borð . Allt skólastarf skal vera í anda jafnréttis . Jafnrétti á að vera samofið leik og starfi nemenda og starfsfólks . Einn helsti áhersluþátturinn í skólastarfi Hólabrekkuskóla er að nemendur og starfsfólk nái hámarksárangri og skólastarfið miði að því að styrkja og hvetja sérhvern einstakling til framfara og þroska . Skólinn leggur áherslu á jafnréttisfræðslu á öllum skólastigum .